Дзед і Баба, калі прыходзілі да гаспадароў, рабілі розныя жарты з эратычнай афарбоўкай. Яны лаяліся, абдымаліся, цалаваліся, паказвалі розныя дзеянні (напрыклад, Баба задзірала спадніцу), валіліся на ложак, пасля чаго Баба нібыта станавілася цяжарнай (прывязвалі падушку). Дзед заляцаўся да дзяўчат, а Баба да хлопцаў. Гэтыя дзеянні ўвасабленняў продкаў павінны былі забяспечыць урадлівасць гаспадарскіх палеткаў і жывёл, а таксама забяспечыць шчаслівы шлюб, сексуальную сілу і нараджэнне дзяцей.